Пасля абеду ўсіх чакалі традыцыйныя эстонскія танцы на палянцы і адпачынак каля возера. Увечары ўсіх чакала культурная праграма, якую рыхтавалі самі ўдзельнікі. Напачатку святар Захарыя Лепік, вядомы эстонскі інтэлектуал, музыка, журналіст, этнограф, які, да таго, як стаў святаром, нават паспеў пабыць членам эстонскага парламенту, расказаў, як прыехаў у Сатэма, пазнаёміўся з культурай і ладам жыцця сету і проста “закахаўся” ў гэты невялікі народ. Ён закрануў асаблівасці мясцовых традыцый і міфалогіі, святаў і абрадаў, а таксама, як яны спалучаюцца з праваслаўнай верай.